Middelsstore, kraftige snutebiller med forholdsvis kort snute, gjerne lyst gråbrune på farge. Kroppen er mer eller mindre skjellkledt. Snuten er gjerne omtrent dobbelt så lang som bred, i spissen utvidet, de kneformede antennene sitter festet ved snutespissen i enden av en krum fure som antennens første ledd kan foldes inn i. Pronotum er avrundet trapesformet, smalere enn de ovale dekkvingene. Beina er forholdsvis korte og kraftige.